மலையாளத்தில் சில நிகழ்ச்சிகள், தமிழில் `ஜோடி நம்பர் 1′ நிகழ்ச்சிக்கு நடுவரா இருந்தேன். அப்போ, கலைஞர் டிவி ஆரம்பிக்க இருந்தாங்க. எனக்கு அழைப்பு வந்துச்சு. `புதுசா நடன நிகழ்ச்சி ஆரம்பிக்கிறோம். நீங்கதான் பண்ணணும்’னு உறுதியா சொல்லிட்டாங்க. போட்டியாளர்கள், தொகுப்பாளர்கள் எல்லோரையும் தேர்வுசெஞ்சு, நிகழ்ச்சியை ஆரம்பிச்சேன். நிகழ்ச்சிக்குப் பல பெயர்களை யோசிச்சோம். கலைஞர்தான் `மானாட மயிலாட’ எனப் பெயர் வெச்சார். `ரொம்ப தமிழ்ப் பெயரா இருக்கே. ரீச் ஆகுமா?’னு தயங்கினேன். `எல்லாம் சரியா வரும்’னு அமிர்தம் சார் சொன்னார். அந்தப் பெயர் இன்னைக்கும் இருக்கு. அதுதான் கலைஞரின் திறன்.